text: Svævefly styrtet ned
  27 juli 2011 kl. 16.42
  Midt på eftermiddagen styrtede et svævefly ned i Billund. To personer kom lettere til skade.
  Sydøstjyllands Politi oplyser, at to personer kom til skade, da svæveflyet styrtede ned i et buskads. 
  Det var formentlig den wire, der trækker flyet, som knækkede, så piloten mistede kontrollen over flyet. 
  Flyets instruktør og en 14-årig dreng blev efter styrtet kørt på Kolding Sygehus, men vicepolitikommissær Jesper Brian Jensen fortæller til TV SYD, at ingen af de to er kommet alvorligt til skade.
  